**18-5-2025**

**מענה לשאלות הבהרה – מס' 1**

**מכרז פומבי מס' 8-2025 למתן שירותי תכנון עבור הרחבת מט"ש כפר סבא הוד השרון**

כללי

* 1. בהתאם להוראות המכרז מצ"ב בטבלה מסכמת שאלות ותשובות, הבהרות ושינויים כולל נספחים.
  2. כל התשובות, ההבהרות והשינויים האמורים במכתב זה, ייחשבו כאילו נכללו במסמכי המכרז מלכתחילה.
  3. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם החברה או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם, הינם כמפורט במכתב זה בלבד, ובמכתבי הבהרות נוספים שיצאו מטעם התאגיד, ככל שיצאו.
  4. בהתאם להוראות המכרז על כל מציע להגיש כחלק מהצעתו מסמך זה חתום על ידו בעת הגשת ההצעה.

1. בנוסף על האמור במסמכי המכרז והסכם ההתקשרות, מובא בזאת לידיעת המציעים כי על המציע שיזכה לבצע ולערוך מידול בתלת מימד של המתקנים המתוכננים וכן ביצוע מידול של התהליך המוצע לטיפול בשפכים באמצעות תוכנת "ביואין" והכל על כחלק מהתמורה לה יהיה זכאי המציע שיזכה .
2. להלן טבלת התשובות, ההבהרות והשינויים בעקבות שאלות המציעים.

| **מס"ד** | **עמ'** | **מסמך** | **סעיף** | **הבהרה מבוקשת** | **תשובה** |
| --- | --- | --- | --- | --- | --- |
|  | 8 | **א** | 1.17 | נבקש לדחות את מועד ההגשה ליום 26.5.2025 לפחות. | **הבקשה מאושרת. המועד האחרון להגשת הצעות במכרז יידחה, כך שניתן יהיה להגיש הצעות עד ליום 26/5/2025 בשעה 12:00** |
|  | 9 | א | 2.4.4 | בסוגריים נדרש להציג תעודת סיום פרויקט.  האם ניתן להסתפק בחשבון סופי? | לתשומת לב המציעים – המציעים יהיו רשאים להציג חשבון סופי חתום ומאושר על ידי המזמין. |
|  | 5,13 | א' | 1.11  4.6.3 | על פי סעיף 1.11 צוות התכנון צריך לכלול:  מהנדס תהליך, מהנדס אזרחי, אדריכל מבנים, אדריכל נוף, אדריכל להכנת ת.ב.ע ובדיקות מעבדה, מהנדס קונסטרוקציה, יועץ קרקע לרבות קידוחים ודוחות מעבדה, מהנדס חשמל מכשור בקרה, יועץ אוורור, יועץ אקוסטיקה, יועץ בטיחות ונגישות, יועץ סביבה לרבות הכנת סקרי השפעה על הסביבה ככל שיידרש לצורך קבלת היתר, מודד, וכן כל יועץ נוסף שיידרש לצורך השלמת התכנון וקבלת כל האישורים וההיתרים הנדרשים.    על פי סעיף 4.6 הצעת המחיר למכרז זה מבוססת על מתן הנחה על תעריף רשות המים.  על פי מסמך רשות המים מאוקטובר 2018, סעיף 1.1.2  שכר התכנון כולל את תכנון תהליכי, קונסטרוקציה,  פיתוח וחשמל. על פי סעיף 1.1.3 התעריפים לא כוללים את עבודת כל היועצים הנדרשים למתכנן לצורך ביצוע עבודת התכנון כדוגמת: יועצי קרקע; מודדים; יועצים כלכליים; יועצים הידרולוגיים; יועצי בטיחות; יועץ תנועה; אדריכל/אדריכל נוף ועוד.  על פי סעיף 1.1.4 במידה שהיועצים הנוספים יועסקו על ידי המתכנן (ולא ע"י המזמין) יוחזרו למתכנן שכר היועצים, כולל תוספת בשיעור 5% משכר היועצים המאושר על ידי המזמין בגין ניהול, טיפול בחשבונות ומימון ביניים.  נא הבהרתכם כי התשלום בגין יועצים יהיה בהתאם למסמך רשות המים מאוקטובר 2018. | התשלום בגין היועצים הנוספים המוגדרים בסעיף 1.11 למסמך א' – חוברת תנאי המכרז (למעט מנהל התכנון – ראש הצוות, מהנדס תהליך מהנדס אזרחי, אדריכל מבנים, אדריכל נוף, מהנדס קונסטרוקציה, מהנדס חשמל מכשור ובקרה - הכלולים בשכר הטרחה) ו/או בגין יועצים נוספים הנדרשים לשם ביצוע עבודות התכנון ואשר אינם מוגדרים בסעיף 1.11 למסמך א' – חוברת תנאי המכרז, יהיה בהתאם לקבוע בסעיף 1.1.4 למסמך רשות המים מחודש אוקטובר 2018 בכפוף לאמור להלן:   1. על המציע הזוכה להביא במסגרת הימים הקבועה בסעיף 1.8 לנספח 12 במסמך א'- חוברת תנאי המכרז, שלוש הצעות מחיר לכל אחת מן הדיסציפלינות המפורטות בסעיף 1.11 למסמך א' – חוברת תנאי המכרז (למעט לדיסציפלינות הכלולות בשכר הטרחה כאמור לעיל) ממתכננים העומדים בדרישות המינימאליות המוגדרות בסעיפים 1.5 – 1.7 (כולל) בנספח 12 למסמך א' – חוברת תנאי המכרז, לקבל את אישור התאגידים מראש ובכתב למתכנן איתו יתקשר כאמור בהוראות הסכם ההתקשרות ונספחיו. 2. מובהר למען הסר ספק כי לתאגידים שמורה הזכות שלא לקבל ולאשר אף אחד מן המתכננים המוצעים על ידי המציע הזוכה מפאת מחיר שכר הטרחה המוצע על ידם.   במקרה זה, יהיו רשאים התאגידים להכפיף למציע שיזכה מתכנן מטעם התאגידים (להלן: "מתכנן ממונה") עימו יידרש המציע הזוכה לחתום על הסכם התקשרות במישרין (ללא מעורבות של התאגידים, מלבד המחיר שסוכם בין התאגידים למתכנן הממונה).   1. אחוז ההנחה שיוצע על ידי המציע הזוכה יחול בהתאמה על אחוז עמלת המציע הזוכה כאמור בסעיף .1.14 למסמך רשות המים מחודש אוקטובר 2018 |
|  | 13 | א | 4.6 | עבודות התכנון מחולקות למספר שלבים כאשר שלב א'1, כפי שהובהר גם במפגש המציעים כולל עבודות במט"ש הקיים.  על פי תעריף רשות המים, סעיף 1.1.8 תשולם למתכנן תוספת של 25% עבור תכנון שדרוג במפעל קיים.  נא הבהרתכם כי התשלום למתכנן כולל גם תוספת זו. | כל הפרויקט הינו הרחבת המט"ש הקיים ולכן הוראות סעיף 1.1.8 למסמך רשות המים לא יחול . |
|  | 13, 86 | א+ נספח א' | 4.6 במסמך א'  1 בנספח א' | על פי מפרט שירותי התכנון שבנספח א' עבודות התכנון כוללת:  שלב א': תכנון מפורט של המט"ש לעשור הקרוב  שלב ב': תכנון כללי של המט"ש לשני העשורים הקרובים  שלב א' מחולק אף הוא לשני תתי שלבים: שלב א'1  תכנון מיידי לטיפול בצווארי בקבוק בתהליך הקיים,  שלב א'2 תכנון יתר המבנים לשלב א'.  נבקש כי תינתן אפשרות לתת הצעת מחיר לשלב א'1  בנפרד על פי הערכת מחיר לשלב זה. | לא יחול שינוי במסמכי המכרז |
|  | 9 | מסמך א' תנאי מכרז | 1.13 - תמורה | אתם מגדירים את העבודות בשכ"ט של רשות המים אשר כולל רק מתכנן מערכות, תהליך, קונס', חשמל, פיתוח שטח, אדריכלות. ואתם מבקשים על התעריף הזה אחוז הנחה. מנגד אתם מבקשים שהמתכנן יקח בשכר רשות המים עם הנחה את כל היועצים הקיימים לצורך השלמת תכנון מפורט ותבע, כולל מדידות, קידוחים, ובדיקות מעבדה, כולל כל היועצים השונים להכנת נספחי תבע, כולל כל היועצים השונים להכנת היתר הבניה.  אתם מעמיסים על משרד תכנון בסביבות +20 יועצים נוספים, השכר שלהם מוערך– בכמה מיליוני שקלים. שכר היועצים במתקנים גדולים כאלה יכול לעבור את שכר המתכנן הראשי אם סוכמים את כולם ביחד , בלי לשכוח שהשכר המקורי כבר כולל בתוכו חשמל וקונס' ואדריכל להיתר ועוד. בפרויקטים דומים כאשר כל היועצים על המתכנן של המט"ש נהוג לתמחר בתוספת ולא בהנחה, על בסיס תעריף רשות המים.  יש מטשים שרק הבדיקות קרקע הקידוחים והייעוץ, הגיעו ל-2 מלשח, איך מתכנן יכול לממן שכר בהיקף כזה כשהתכנון בגינו יסתיים במקרה הטוב שנה שנתיים אחר כך והשכר אולי שנה אחר כך? אני מבקש שתבדקו את האפשרות לשנות את התמורה שאתם משלמים או להוריד חלק מהיועצים, אך העיקרים שבהם: מודדים, קידוחי קרקע, בדיקות מעבדה, יועצים לתב"ע | ראו תשובה לשאלה בסעיף 3 לעיל – המסדירה את האמור בשאלה זו |
|  | 9 | מסמך א' תנאי מכרז | 1.11.1.15 - תמורה | מתבקש להוריד את השורה הכללית שלא ניתן להתייחס אליה לצרכי תימחור "כל יועץ אשר יידרש"  אפילו אם תצליחו להחריג רק להוציא את היועצים לתב"ע , נצליח להסתדר עם השאר | לא יחול שינוי |
|  | 11 | מסמך א' תנאי מכרז | 2.6 – ערבות מכרז | לא רשום תאריך תוקף לערבות למכרז | רשום 21/10/2025 |
|  | 3 | א | 1.2.2 | האם למט"ש הקיים יש היתר בניה ואישור אכלוס ? | המתכנן יטפל ברחבת המט"ש. כחלק מהליך הסדרה יצטרך המציע הזוכה לטפל בהסדרת המצב הקיים ככל ויש חריגות.  מבלי לגרוע מן האמור מובהר למען הסר ספק כי למט"ש רישיון עסק וכפועל יוצא מכך את כל האישורים הנלווים הנדרשים לכך . |
|  | 3 | א | 1.2.2 | האם למט"ש הקיים יש תב"ע בתוקף ובמידה וכן האם התב"ע כוללת שטחים נדרשים להרחבה | יש תב"ע בתוקף.  התב"ע אינה כוללת את השטחים שידרשו להרחבה |
|  | 4 | א | 1.10 | בכל הנוגע לאסדרה סטטוטורית ובעיקר בטיפול בתב"ע חדשה הרי שזו מומחיות של משרדי אדריכלים ייעודיים לנושא ולא חברות תכנון. בנוסף, בהתאם לנוהל רשות המים המצורף כנספח ג' תכולה זו אינה כלולה בתעריפי התכנון.  נבקש להחריג את נושא הטיפול הסטטוטורי מתכולת שירותי המתכנן.  שאלה זו נוגעת גם לסעיף 1.10 בנספח א' בעמוד 87 ולסעיף 4.11 בנספח א בעמוד 90 | ראו תשובה לשאלה בסעיף 3 לעיל – המסדירה את האמור בשאלה זו |
|  | 5 | א | 1.11.1.13 | מבקשים להבהיר כי לא מדובר ב "תסקיר השפעה על הסביבה" ובמידה ויידרש יתומחר בנפרד | ראו תשובה לשאלה בסעיף 3 לעיל – המסדירה את האמור בשאלה זו |
|  | 8 | א | 2.4 | נראה כי נפלה טעות סופר ונרשם 000,15 מק"י והכוונה ל 15,000 מק"י | טעות סופר – הכמות היא 15,000 מק"י |
|  | 13 | א | 4.2.11 | בסעיף 3 נראה נפלה טעות סופר ונרשם 000,10 מק"י והכווה ל 10,000 מק"י | טעות סופר – 10,000 מק"י |
|  | 36 | א  נספח 7 |  | ניסיון המציע, מעבר לניסיון הנדרש בתנאי הסף הקבוע בסעיף 2.4 למסמך א' – חוברת תנאי המכרז  בגין כל מתקן אחד נוסף לטיפול בשפכים אינטנסיביים מעבר לקבוע בתנאי הסף שבסעיף 2.4 יהיה המציע זכאי ל- 5נק' למתקן  מבקשים לשנות את הסעיף כך שינתנו 5 נק על כל מתקן מעל 15,000 מק"י בלי קשר לעמידה בתנאי הסף | לא יחול שינוי |
|  | 42 | א  נספח 10 | 3.1.1.11 | בהתאם לכך שדוח רואה החשבון המיוחד אשר אמור להינתן במסגרת המכרז הינו במתכונת אישור נתונים מתוך הדוחות הכספיים (אישור ציון הכנסות צבועות במחזור הכספי משירותי תכנון), ובהתאם לכך שציון המחזור הינו ספציפי לזרם הכנסות מסוים ואין ביאור על כך בדוחות הכספיים.  אזי לא ניתן דוח רואה חשבון מיוחד במתכונת של אישור אלא במתכונת של חוות דעת.  סימוכין לכך ניתן לראות בתקן ביקורת ישראל 3500 "דוחות מיוחדים של רואי חשבון" של לשכת רואי חשבון.  סעיף 10 מדבר על דוח מיוחד במתכונת ביקורת (הכולל פסקת מבוא וכו..) וסעיף 11 מדבר על אישור ציון של נתונים בדוחות הכספיים.  הדוח המיוחד במכרז מבקש אישור על נתונים שאין אפשרות לציין אותם מתוך הדוחות הכספיים ואינו כולל פסקאות במתכונת של ביקורת בהתאם לסעיף 10 כאמור ולכן זה מוביל לשאלות הבאות:   * האם ניתן לשנות את נוסח האישור לנוסח של ביקורת?   האם יש אפשרות להשמיט את המילה "מתכנון" ולהשאיר – "הריני לאשר כי בהתאם לאותם דוחות כספיים, הכנסות החברה, הינן כדלקמן:.." ואז לא תהיה בעיה עם האישור. | ניתן לשנות את נוסח האישור ובלבד יפעל בהתאם לכתוב בהערת השוליים - ישתנה במקרים בהם ניתנה חוות דעת רואה חשבון השונה מהנוסח האחיד. במקרים אלה, יש לציין את סוג חוות הדעת שניתנה |
|  | 64 | הסכם | 10.4 | אבני הדרך לתשלום אינן תואמות את אבני הדרך המוצגות במסמך רשות המים "שכר טרחה למתכננים" המצורף כנספח למסמכי המכרז - נבקש להבהיר כי אבני הדרך לתשלום הנן בהתאם למסמך רשות המים | אבני הדרך לתשלום הינם כפי המופיע בחוזה |
|  | 90 | נספח א | 4.12 | נבקש להבהיר כי "ביצוע סקר עצים" מבוצע ע"י יועץ מטעם המזמין או לחילופין מטעם המתכנן בהתאם לסעיף ... במסמך שכ"ט למתכננים של רשות המים | ראו תשובה לשאלה בסעיף 3 לעיל – המסדירה את האמור בשאלה זו |
|  | 90 | נספח א | 4.15 | נבקש להבהיר כי "הכנת דוח נגישות" מבוצע ע"י יועץ מטעם המזמין או לחילופין מטעם המתכנן בהתאם לסעיף ... במסמך שכ"ט למתכננים של רשות המים | ראו תשובה לשאלה בסעיף 3 לעיל – המסדירה את האמור בשאלה זו |

**כבוד רב ובברכה,**

**תאגיד פלגי שרון בע"מ**

**תאגיד מיה**